Båtheisene på gamle Canal du Centre

Båtheisene på gamle Canal du Centre er en fire hydrauliske båtheiser nær byen La Louvière i provinsen Hainaut i Belgia. 
Langs en strekning på sju kilometer av kanalen Canal du Centre, som forbinder elvene Maas (Meuse) og Schelde, er det en høydeforskjell på 66,2 meter. For å overkomme denne høydeforskjellen ble først den 15,4 meter høye heisen ved Houdeng-Goegnies åpnet i 1888, og de andre tre heisene som hver er 16,93 meter høye, åpnet i 1917.

Heisene er doble, og består av to tanker eller caissons som kan beveges vertikalt. Hver tank er støttet av en jernsøyle, og de to søylene er hudraulisk sammenkoblet slik at den ene tanken heves når den andre senkes. Vekten av den ene oppveier vekten av den andre.

Siden 2002 har heisene bare blitt brukt til fritidsformål. All kommersiell trafikk går nå gjennom den enorme båtheisen Strépy-Thieu, som med sitt 73 meter høye løft var verdens høyeste da den ble fullført.

Etter en ulykke i januar 2002, da en funksjonssvikt i en heis gjorde at den begynte å stige mens en motorbåt var på tur ut av heisen, ble den eldste heisen i Houdeng-Goegnies midlertidig stengt. Under reparasjonsarbeidene, som tok til i 2005, ble hele heisen grundig restaurert.

Båtheisene ble i 1998 innskrevet som et verdensarvsted av UNESCO. I sin begrunnelse skrev UNESCO: 

 Detaljer 
HeisStedsnavnKoordinaterHøydeNo. 1Houdeng-Goegnies15,40 mNo. 2Houdeng-Aimeries16,93 mNo. 3Strépy-Bracquegnies16,93 mNo. 4Thieu16,93 m

 Eksterne lenker 

 Dokumentasjon fra UNESCO PDF (engelsk og fransk)
 www.worldheritagesite.org html (engelsk)

Kategori:Verdensarven i Belgia
Kategori:Hainaut
Kategori:Transportbyggverk i Belgia
Canal du Centre
Kategori:Kanaler i Belgia
Kategori:Byggverk fullført i 1888
Kategori:Lister med koordinater